NARIADENIE KOMISIE (EHS) č. 1323/86
z 5. mája 1986,
ktorým sa mení a dopĺňa nariadenie (EHS) č. 1351/72 o uznávaní organizácií výrobcov chmeľu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1696/7 z 26. júla 1971 o spoločnej organizácii trhu s chmeľom1, naposledy zmenené a doplnené nariadením (EHS) č. 3800/85 z 31. decembra 19852, a najmä na jeho článok 7 ods. 5,
keďže nariadenie Rady (EHS) č. 3332/85 z 26. novembra 1985, ktorým s mení a dopĺňa nariadenie (EHS) č. 1696/71 o spoločnej organizácii trhu s chmeľom3, zmenilo a doplnilo článok 7 tohto nariadenia tak, aby umožňovalo odbytovým organizáciám výrobcov využívať podporu nielen na prijímanie opatrení vedúcich k vyššej koncentrácii dodávok a väčšej stabilite trhu obchodovaním s celou produkciou svojich členov, ale aj opatrení, pomocou ktorých možno výrobu zlepšiť a prispôsobiť ju požiadavkám trhu; keďže by sa podľa toho malo prispôsobiť nariadenie Komisie (EHS) č. 1351/724, ktoré obsahuje pravidlá uplatňovania uvedeného článku 7;
keďže opatrenia ustanovené v tomto nariadení sú v súlade so stanoviskom Riadiaceho výboru pre chmeľ,
PRIJALA TOTO NARIADENIE:
Článok 1
V článku 1 ods. 1 písm. b) bod cc) sa za slová "opatrenia na stabilizáciu trhu" vkladá:
"ako aj opatrenia na zlepšenie a prispôsobenie výroby požiadavkám trhu".
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 5. mája 1986